DJNovice - februar 2019

**SPOROČANJE STATISTIČNIH PODATKOV (ROK 28. 2. 2019)**

DJN želi spomnit uporabnike, da se rok za oddajo statističnih podatkov o evidenčnih naročilih, oddanih v letu 2018, izteka. Podatke je možno oddati le do vključno 28. februarja 2019. V kolikor ste statistične podatke o evidenčnih naročilih, oddanih v preteklem letu že sporočili, smatrajte to obvestilo kot brezpredmetno.

**STALIŠČA DJN**

DJN obvešča uporabnike, da je na spletni povezavi: <http://www.djn.mju.gov.si/sistem-javnega-narocanja/stalisca-ministrstva/stalisca-ministrstva> objavljeno stališče glede vpliva dviga minimalne plače na sklenjene pogodbe o izvedbi javnega naročila.

**INTEGRITETA PRI JAVNEM NAROČANJU**

DJN obvešča uporabnike, da je Ministrstvo za javno upravo v sodelovanju z Transparency International Slovenia pripravil Priročnik »Integriteta pri javnem naročanju s poudarkom na ukrepih za preprečevanje korupcijskih tveganj«, in je dostopen na naslednji spletni povezavi:

<http://www.mju.gov.si/fileadmin/mju.gov.si/pageuploads/JAVNA_UPRAVA/Integriteta/Integriteta_pri_javnem_narocanju_prirocnik_jan2019.pdf>

**IZOBRAŽEVANJA:**

Predstavniki DJN izvajamo brezplačne predstavitve novele Zakona o javnem naročanjem ter drugih bistvenih uporabnih vsebin in tehničnih novosti na področju sistema javnega naročanja. Decembra smo že gostovali v Mariboru, januarja v Ljubljani, februarja v Kranju, do poletja pa nameravamo to tematiko predstavljati še na področju Dolenjske in Primorske. O lokacijah in terminih vas bo obvestila Upravna akademija.

**NE SPREGLEJTE****:**

Novejša sodba sodišča EU s področja javnega naročanja (okvirni sporazum):

* v zadevi C-216/17 z dne 19. decembra 2018:

<https://eur-lex.europa.eu/legal-content/SL/TXT/HTML/?uri=CELEX:62017CJ0216&qid=1545381313935&from=SL>

**OPOZORILO – priprava razpisne dokumentacije in informacijski sistem e-JN**

DJN na podlagi obvestil ponudnikov opaža pogosto neustrezno ravnanje naročnikov, ki uporabljajo informacijski sistem e-JN, pri pripravi razpisne dokumentacije v delu, ki se nanaša na predložitev ponudb v sistem e-JN. DJN naročnike opozarja, naj v svojih razpisnih dokumentacijah jasno in dosledno navedejo, na kakšen način morajo ponudniki predložiti dokumente v sistem e-JN.

Pri oddaji ponudbe v **postopku naročila male vrednosti** v sistemu e-JN imajo ponudniki na voljo naslednje razdelke:

* razdelek »Predračun«
* **razdelek »ESPD – ponudnik«**

**V primeru, da naročnik v razpisni dokumentaciji zahteva ESPD, se ponudniku s klikom v razdelek »ESPD – ponudnik« in predložitvijo le-tega, razdelek »Izjava – ponudnik« odstrani.**

* **razdelek »Izjava – ponudnik«**

**V primeru, da naročnik v razpisni dokumentaciji zahteva lastno izjavo ponudnika, se ponudniku s klikom v razdelek »Izjava – ponudnik« in predložitvijo le-te, razdelek »ESPD – ponudnik« odstrani.**

* razdelek »Druge – priloge«

Navedeno pomeni, da mora naročnik pri NMV v naprej ali pripraviti ESPD ali izjavo (ne oboje!), če pripravi izjavo (namesto ESPD) ali več izjav, kar se najpogosteje zgodi, mora ponudnikom jasno povedati, katero izjavo naj pripne v razdelek »Izjava – ponudnik«.

V primeru, da ponudnik oddaja ponudbo še z drugimi gospodarskimi subjekti (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci) in to tudi v sitemu e-JN ustrezno označi, se ponudniku prikažeta še razdelka:

* razdelek »ESPD – ostali sodelujoči«
* razdelek »Izjava – ostali sodelujoči«

Naročnikom priporočamo, da si pomagajo z vzorci razpisnih dokumentacij, ki so objavljeni na naši spletni strani <http://www.djn.mju.gov.si/sistem-javnega-narocanja/vzorcna-razpisna-dokumentacija> ter s pogosto zastavljenimi vprašanji in odgovori- naročniki (<http://www.djn.mju.gov.si/resources/files/eJN/Feb2019/Odgovori%20na%20vprasanja-narocniki-KONCNA.pdf>), kjer so pod točko 18. OMEJENI POSTOPEK OZIROMA POSTOPKI S POGAJANJI navedena navodila za pripravo posameznih postopkov (s pogajanji) v sistemu e-JN.

**STIK Z NAMI**

**Ministrstvo za javno upravo, Direktorat za javno naročanje,**Tržaška cesta 21, 1000 Ljubljana  
  
Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <http://www.djn.mju.gov.si/narocniki/svetovanje>  
  
Telefonsko svetovanje (tehnična pomoč, eJN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)  
  
Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <http://www.djn.mju.gov.si/narocniki/svetovanje>